Številka: U0070-25/2024/3

Datum: 18.02.2025

**Zadeva: Rezultati uradnega vzorčenja medu v letu 2024**

Inšpekcija UVHVVR je tudi v letu 2024 izvedla uradno vzorčenje medu z namenom preverjanja avtentičnosti medu na slovenskem trgu. V letu 2024 je bilo tako odvzetih 30 vzorcev medu v prometu, z namenom ugotavljanja možnosti potvorb.

Vzorci so bili poslani v laboratorij Kmetijskega inštituta Slovenije. Ker laboratorij sam ne izvaja zahtevanih analiz medu na potvorbe, je le- ta v soglasju s pristojnim organom odposlal v vzorce v tuj, s strani Uprave uradno imenovan akreditiran laboratorij.

Z izvedenimi analizami je laboratorij v nekaterih vzorcih potrdil prisotnost tujih sladkorjev in markerjev sirupa v vzorcih medu, zato je UVHVVR te vzorce posredovala še na dodatno potrjevanje v laboratorij FoodQS v Nemčijo.

1. **UGOTAVLJANJE SKLADNOSTI**

V Prilogi I, točka 1, v Direktivi Sveta 2001/110/ES je med opredeljen kot »naravna sladka snov, ki ga izdelajo čebele *Apis mellifera* iz nektarja cvetov, izločkov živih delov rastlin ali izločkov sesajočih žuželk na živih delih rastlin, ki jih čebele zberejo, predelajo s pomešanjem z določenimi lastnimi snovmi, ga shranijo, mu odvzamejo vodo in pustijo dozoreti v satju«.

Direktiva določa tudi merila, ki jih mora izpolnjevati med pred pričetkom trženja, vključno z zahtevami za označevanje.

Vsi vzorci so bili ocenjeni glede skladnosti s predpisanimi zahtevami glede kakovosti medu, opredeljenimi v naslednjih predpisih:

* Pravilnik o medu (Uradni list RS, št. 4/2011, 26/2014 – Zkme-1B in 9/2015),
* Direktiva Sveta 2001/110/ES z dne 20. decembra 2001 o medu,
* Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23),
* Uredba (EU) 2017/625 o uradnem nadzoru,
* Uredba o izvajanju uredbe (EU) o uradnem nadzoru in drugih uradnih dejavnostih na področju živil, krme, zdravja in dobrobiti živali ter zdravja rastlin in fitofarmacevtskih sredstev (Uradni list RS, št. [129/20](http://www.uradni-list.si/1/objava.jsp?sop=2020-01-2315)).

1. UPORABLJENE PRESKUSNE METODE

Uporabljenih je bilo več analiznih metod, ki se med seboj dopolnjujejo in omogočajo detekcijo širokega spektra nedovoljenih dodanih snovi v medu in potrjujejo kakovost:

* NMR metoda -jedrska magnetna resonanca, za testiranje tako znanih kot neznanih ponaredkov medu, kot tudi nedovoljene predelave medu in drugih manipulacij z medom in natančno zaznavanje prisotnih dodanih sladkorjev;
* 13C izotopske analize C4/C3-sladkorjev (C3 sladkorji vključujejo rižev, pšenični ali pesin sirup, sladkorji C4 pa vključujejo sirup iz koruze ali sladkornega trsa);
* Ugotavljanje nespecifičnih sirupnih markerjev C3 sladkorjev za med (LC- HRMS analitika); na osnovi različnih škrobnih sirupov in inulina;

* Ugotavljanje tujih sladkorjev, ki jih je mogoče najti v sladkornih sirupih na osnovi škroba, kot so koruza, pšenica, riž in dekstrin (LC-ELSD analitika);
* Ugotavljanje tujih encimov (razlikovanje med pristno alfa-amilazo medu in tujimi alfa-amilazami, ki se lahko dodajo neposredno medu za simulacijo naravno visoke diastazne aktivnosti slabšega ali potvorjenega medu;
* Vsebnost manoze (sladkor v sledovih, ki se pojavi v višjih količinah, če je med potvorjen z nekaterimi vrstami sladkornega sirupa);
* Analize na parametre kakovosti medu: vsebnost fruktoze in glukoze (vsota), vsebnost saharoze, vsebnost vode in v vodi netopnih snovi;
* Določanje električne prevodnosti, določanje prostih kislin, diastazno število in vsebnost hidroksi metil furfurala (HMF);

* Pelodna analiza - botanično in geografsko poreklo.

.

1. PREGLED ODVZETIH VZORCEV

UVHVVR je skupaj odvzela 30 vzorcev različnih vrst medu v prometu.

Od tega je bilo 17 vzorcev cvetličnega medu (57% vseh odvzetih vzorcev), 6 vzorec lipovega medu, 3 vzorci gozdnega medu, 3 vzorci akacijevega medu ter 1 vzorec kostanjevega.

Glede na mesto odvzema je bilo 11 vzorcev odvzetih pri pridelovalcih oz. v pakirnicah medu,19 vzorcev pa v maloprodaji.

**Graf 1:** Grafični prikaz odvzetih vzorcev po vrsti medu

Po poreklu je bilo 12 vzorcev iz Slovenije, 2 vzorca sta bila mešanica medu iz EU, 13 vzorcev je bilo mešanica medu iz EU in medu, ki ni iz EU, 2 vzorca iz Madžarske in 1 vzorec je bil po poreklu iz Kube.

**Graf 2:** Grafični prikaz odvzetih vzorcev po poreklu

1. **UGOTOVITVE**

Neskladnosti so bile ugotovljene pri 4 analiziranih vzorcih medu.

Glede na vrsto medu, so bili vsi neskladni medovi označeni kot cvetlični med.

Vsi neskladni medovi so bili po poreklu »mešanica medu iz EU in medu, ki ni iz EU«.

Pri 2 neskladnih vzorcih je bila z analizo ugotovljena prisotnost tujih sladkorjev ali markerjev sirupov, ki so bili netipični za pristen med.

Pri 2 vzorcih pa je bila ugotovljena presežena vrednost hidrokimetil furfurala.

Hidroksi metil furfural je snov, ki v medu naravno nastane v primeru njegovega pregrevanja oz. v primeru dalšega staranja (vpliv temperature in čas segrevanja), kar pa je odvisno tudi od vrste medu.

Vzorci so bili tako ocenjeni kot neskladni glede na zahteve Direktive Sveta 2001/110/ES z dne 20. decembra 2001 o medu in so bili v neskladju z 2. členom Pravilnika o medu, ki določata, da mora med glede sestave in lastnosti ustrezati merilom in da med, ki se daje v promet ne sme vsebovati nobenih dodatnih sestavin. oz. HMF ne sme presegati predpisane vrednosti.

1. **UKREPI**

Odgovorni nosilci dejavnosti so bili o rezultatih vzorčenja obveščeni, pri čemer so pričeli s postopki izvajanja umika neskladnih lotov iz prodaje.

UVHVVR v okviru uradnega nadzora spremljala izvedbo umika neskladnih živil iz prometa, ter preverjala ali so odgovorni nosilci dejavnosti vzpostavili notranji nadzor za zagotavljanje skladnosti medu v prometu.

Informacije o analitsko ugotovljenih neskladnostih so bile objavljene na Portalu gov.si »Nevarni in neskladni izdelki«; kot novice o umiku.

Za odgovorne nosilce dejavnosti bodo uvedeni prekrškovni postopki in bodo zaključeni v zakonitem roku.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1. REZULTATI VZORČENJA 2. SKLADNI VZORCI | |  |  |  |  |  |
|  | **Trgovsko ime:** | **Rok uporabe:** | **LOT:** | **Mesto vzorčenja** | **Poreklo:** | **Proizvajalec:** | **Dobavitelj:** |
|  | **VZORČENJE V PRIDELAVI IN PROIZVODNJI** | | | |  |  |  |
| 1. | Cvetlični med, Honey beauty of Slovenia | 01.02.2027 | 2-1-3/24 | Aerton d.o.o. Lenart, Ptujska cesta 6, Lenart | Slovenija | Kolar Peter, Doklece 3, 2323 Ptujska gora |  |
| 2. | Lipov med | 31.12.2025 | L/2023 | Nejc Juvan, Pod Gonjami 103, 2391 Prevalje | Slovenija | Nejc Juvan, Pod Gonjami 103, 2391 Prevalje |  |
| 3. | Kostanjev med | 30.7.2026 | 1243 | Čebelarstvo Tigelj, Kolodvorska ulica 33, Veržej | Slovenija | Jožef Tigelj, Kolodvorska ulica 33,9241 Veržej |  |
| 4. | Cvetlični med | 08.02.2026 | C23-08022024 | Belokranjski hram d.o.o., Ul. Staneta Rozmana 26, Črnomelj | Slovenija |  |  |
| 5. | Cvetlični med | 21.11.2026 | 382402 | Čebelarstvo Janez Klemenčič, Škofja Loka | Slovenija | Janez Klemenčič, Brode 38, 4220 Škofja Loka |  |
| 6. | Lipov med | 30.07.2026 | 232 | Boštjančič Jože, Zalči 1, 6250 Ilirska Bistrica | Slovenija | Boštjančič Jože, Zalči 1, 6250 Ilirska Bistrica |  |
| 7. | Akacijev med | 31.12.2026 | 224 | Čebelarstvo Šercelj, Selo pri Dol. Toplicah, Dolenjske Toplice | Slovenija | Blaž Šercelj nosilec dopolnilne dejavnosti, Selo pri Dol. Toplicah, 8350 Dolenjske Toplice |  |
| 8. | Lipov med | 31.12.2026 | L 01-24 | Aleksander Žvikart , Mizarska ulica 21, Slovenske Konjice | Slovenija | Aleksander Žvikart , nosilec dopolnilne dejavnosti, Mizarska ulica 21, Slovenske Konjice |  |
| 9. | Akacijev med |  | AJ 241 | Čebelarstvo Gregor Lužar, Linhartova ulica 1, 1233 Dob | Slovenija | Čebelarstvo Lužar Gregor, Linhartova ulica 1, 1233 Dob |  |
| 10. | Lipov Med | 17.07.2026 | 05170726 | Božnar d.o.o., Polhov Gradec 72, 1355 Polhov Gradec | Slovenija | Božnar d.o.o., Polhov Gradec 72, 1355 Polhov Gradec |  |
| 11. | Lipov med | 31.12.2026 | 200624 | Tomaž Šauperl s.p Ulica Jelenčevih 10, 2341 Limbuš | Slovenija | Tomaž Šauperl s.p Ulica Jelenčevih 10, 2341 Limbuš |  |
|  | **VZORČENJE V MALOPRODAJI** | |  |  |  |  |  |
| 12 | Cvetlični med Api Nature, 450g | 29.03.2026 | 2822148 | dm Drogerie Markt trgovsko podjetje d.o.o.,PE Postojna | Kuba | Api Nature d.o.o.., Zgornji Brnik 145, 4207 Cerklje na Gorenjskem | dm Drogerie Markt d.o.o., Litostrojska cesta 48, 1000 Ljubljana |
| 13 | Cvetlični med Medex, 900 g | 26.02.2025 | 61367/V2 | Mercator d.o.o.,  HiperMarket Novo mesto- Bršljin | Mešanica medu EU in Izven EU | Medex d.o.o., Linhartova 49a, Ljubljana | Poslovni Sistem Mercator d.o.o., |
| 14 | Cvetlični med, 900 g | 11.06.2025 |  | Lidl Slovenija, PE Škofja Loka | Madžarska | Proizvedno za Lidl Slovenija | Centralno skladišče Lidl Arja vas |
| 15 | Dolciando Miele Millefiori -cvetlični med, 500 g | 01.02.2026 | L.FG 640 | Eurospin Eko, PE Postojna | Mešanica medu EU in Izven EU  (Madžarska, Ukrajina) | Pakirano za Eurospin Eko v : VIA G.P. PIANA, 1450-40024 Castel San Pietro Terme, Italija | Eurospin Eko - skladišče Celje, Kidričeva 38, Celje |
| 16 | Cvetlični med Grandessa, 1 kg | 19.01.2026 | 19.01.2026 | Hofer trgovina d.o.o., PE Škofja Loka | Mešanica medu EU in Izven EU | Proizvedeno na Poljskem za HMF Food production GmbH&co kg, Nemčija | Centralno skladišče Hofer Lukovica |
| 17. | Echter Deutscher Bluten -honig - Točeni cvetlični med 500g | 18.10.2024 | L:0341729 | Mueller Drogerija d.o.o., PE Murska Sobota | Mešanica medu EU | Fuerstein-reform Dr.med.Hans Pluemer Nachf.Gmbh&Co KG,Braunschweig Nemčija | Mueller Drogerija d.o.o., Čopova ulica, Ljubljana |
| 18 | Cvetlični med iz Pomurja, Mercator, 900 g | 04.02.2026 | BP24/FEB1 | Mercator d.o.o. , Hiper Market Rudnik | Slovenija | Čebelarstvo Bedek, Bedek Danilo s.p.Moščanci 21, 9203 Mačkovci | Poslovni Sistem Mercator d.o.o., |
| 19 | Apimel med cvijetni, 900 g | 27.11.2026 | L-I-139-25 | Jagros d.o.o  Center Jager Šentjur | Mešanica medu EU in Izven EU (Hrvaška, Ukrajina, Kitajska) | Apimel d.o.o., E.Kvaternika 131, 31220 Višnjevec Hrvaška | Centralno skladišče Jager, Mestinje, Podplat |
| 20 | S Budget, Bluten-Honig, cvetlični med, 500 g | 05.01.2026 | 2A42005 | Spar Slovenija, PE Murska Sobota | Mešanica medu iz EU in medu, ki ni iz EU (Argentina, Ukrajina, Mehika, Čile in Madžarska) | Polnjeno v Nemčiji za Spar Osterr | DC Spar Slovenija, Letališka ,Ljubljana |
| 21 | Grandessa Gozdni med, 500 g | 01.04.2026 | 239150 | Hofer trgovina d.o.o.  PE Gornja Radgona – Mele | Mešanica medu iz EU in medu, ki ni iz EU | Proizvedo za S.Spitz GmbH, Gmundner Straße 27, 4800 Attnang-Puchheim, Avstrija | Centralno skladišče Hofer Lukovica |
| 22. | Medex lipov med- Linden honey, 900 g | 01.04.2026 | 16403 | Poslovni Sistem Mercator d.o.o., PE Hipermarket Postojna | Mešanica medu iz EU | Medex d.o.o., Linhartova 49a, Ljubljana, (SI 77 ES) | Mercator d.o.o., Slovenčeva, Ljubljana |
| 23. | Gozdni med, Maribel, 900 g | 28.02.2026 | 16194 | Lidl Slovenija d.o.o. PE Škofja Loka | Mešanica medu iz EU in medu, ki ni iz EU | Medex d.o.o., Linhartova 49a, Ljubljana, (SI 77 ES) | Centralno skladišče Lidl Arja vas |
| 24. | Gozdni med S-Budget, 900 g | 01.10.2025 | 15579 | Spar Slovenija d.o.o. , PE Krško Videm | Mešanica medu iz EU in medu, ki ni iz EU | Medex d.o.o., Linhartova 49a, Ljubljana | DC Spar Slovenija, Letališka ,Ljubljana |
| 25. | Akacijev med Dolciando Miele de acacia, 500 g | 5/2026 | FJ660 | Eurospin Eko d.o.o., PE Gornja Radgona | Madžarska | Pakirano za Eurospin Eko v : VIA G.P. PIANA, 1450-40024 Castel San Pietro Terme, Italija | Eurospin Eko - skladišče Celje, Kidričeva 38, Celje |
| 26. | Cvetlični med Biovilage, 500 g | 24.6.2024 | 1134001 | Rudnidis, d.o.o Hipermarket E'Leclerc, Tržaška cesta, 2000 Maribor | Mešanica medu iz EU in medu, ki ni iz EU (Bolgarija, Brazilija) | Scamack, Francija | Socara, Francija |

1. **NESKLADNI VZORCI**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Trgovsko ime: | Rok uporabe: | LOT: | Mesto vzorčenja | Poreklo: | Proizvajalec: | Dobavitelj: |
| 1 | Cvetlični med premium, Čebelica Kaja, 900 g | 22.03.2027 | L1-34-24 | Rudnidis, d.o.o Hipermarket E'Leclerc, Jurčkova cesta 225, 1000 Ljubljana | Mešanica medu iz EU in medu, ki ni iz EU | Proizvedeno v EU (HR 2681 EU) za Denel d.o.o. | Denel d.o.o., Vodovodna cesta 109, 1000 Ljubljana |
| 2 | Cvetlični med, 900 g | 23.08.2025 | L035723 | Kea Šentjur, PE Ljubečna | Mešanica medu iz EU in medu, ki ni iz EU | Varžak M vl. Boris Varžak, Vrbovo 54, Hrvaška | Kea Logistični center d.o.o., Obrtna ulica 2, 3230 Šentjur |
| 3 | Cvetlični med, token, 900 g | 15.04.2025 | 15.04.2025 | Engrotuš d.o.o.  Tuš Cash˛Carry Celje | Mešanica medu iz EU in medu, ki ni iz EU | PE medeni butik Voglar, Kaway d.o.o, Novo Mesto | PE medeni butik Voglar, Kaway dooo, |
| 4 | Točeni cvetlični med Vsak dan, 900 g | 01.11.2025 | 15861 | Engrotuš d.o.o.  Tuš Cash˛Carry Celje | Mešanica medu iz EU in medu, ki ni iz EU | Medex d.o.o., Linhartova 49a, Ljubljana | Medex d.o.o., Linhartova 49a, Ljubljana |